Den Nord-Cimbriske Tilskuer, 1829-03-27
Udenlandsk. Engeland. Engelske Blade indeholde nu begge de engelske Bills til Catholikernes Emancipation; nemlig den egentlige Bill (Roman catholie relief bill og den angaaende Ophævelse af Valgrettigheden for de irlandske 40 thill. Freeholders. Efter en Overeenskomst af Parlamentet er ved Forelæsningen af disse Bill, første Gang ikke bleven debatteret. Discussionerne vilde først begynde ved anden Forelæsning Tirsdagen den 17de Marts. - Hertugen af Wellington yttrede den 10. i Overhuset: "Jeg troer at have gjort min Pligt, som Hs. Majestæts Tjener og i Overeensstemmelse med mine ædle Colleger. Da jeg ansaae det nyttigt for Landet, at denne Qvæstion i nærværende Parlamentssession overveiedes, saa tilraadede jeg Hs. Majestæt at erklære sig saaledes som i Throntalen er skeet. Senere hen, tilraadede jeg, i Forening med mine ædle Colleger og mine meget agtbare Venner i Underhuset, Hs. Majestæt at lade Parlamentet forelægge disse Bills med Hans Majestæts Bekræftelse og Understyttelse, og med Hs. Majestæts faste og oprigtige Understyttelse har jeg foreslaaet disse Forholdsregler. Mylord jeg siger at jeg derved har handlet saaledes, som det tilkom mig, som dette Lands Minister, og mine Colleger have i det de forenede sig med mig, ligeledes handlet efter deres Pligt. Jeg ønsker ikke et Parlamentsudskud, for at erholde et saadant Udskuds Dom, og at Forholdsreglerne skulle blive bragte til Huset. Nei, jeg fremfører paa mit eget Ansvar de Measures, som efter min Anskuelse, maae geraade Landet til Fordeel, Lykke og Rolighed. Den ædle Lord (Grev Winchilsen) har sagt, at jeg ville kun bringe Pamismus og Vilkaarlighed i Landet. Det benægter jeg. Jeg siger Forholdsreglene maae blive betragtede efter deres egne Grunde. Landets Religion vil ikke blive en Tøddel forandret; men tvertimod ville Billens Measures tjene fortrinlig til at befæste den protestantiske Religion og afhielpe nogle virkelige Mangler. Hiin ædle Lord har, ved at tale om hvad en nye Statsbestyrelse havde at gjøre, lagt to Hensigter for Dagen: at opløse Parlamentet og reformere samme. Jeg tillader mig den bemærkning, at jeg hjertelig ønsker at han maae udføre begge Deele, saasnart han kun først bliver min Eftermand. Hvad mig angaaer, bekjender jeg, at jeg hverken vil det Ene eller det Andet; men vil vedblive med de Forholdsregler, i hvilke jeg allerede har taget saa virksom Deel; hvorved jeg tillige ikke nærer den mindste Tvivl om, at jeg ved saadan Vedholdenhed og ved Deres Herligheders Hielp, vil være i Stand til at bringe Sagen til et endeligt og lykkeligt Udfald. " Herpaa satte Hertugen sig ned under et bedøvende bifaldsklap fra alle Sider. - Hertugen af Wellingtons Caracteer, siger Bladet nem monthle Magazine, er ingen Tvivl mere underkastet, hans redelige og aabenhiertige Opførsel har erhvervet ham offentlig Tiltroe, Uvishedens Skyer ere forsvundne. Jrland, bliver rolig og sex Millioner blive giengivne borgerlig Frihed. - Bladet Morning-herald vil have Breve fra Frankerig, efter hvilke Østerrig, Engeland og Frankerig have besluttet at opfylde Dou Pedros Bønner, og i Forening sætte Donna Maria paa den portugisiske Throne. Efter Breve fra Rio Janeiro ere Skibene allerede bestemte, som skulle tage Deel i Expeditionen mod Portugal.